Drengen kom cyklende på Hadsundvej i Hobro og den mandlige bilist kom kørende af Kløvermarksvej, da han ikke overholdte sin ubetingede vigepligt og kørte ind i cyklisten, oplyser Johan Nielsen vagthavende ved Nordjyllands Politi i Hobro til TV2/NORD. Drengen blev kørt til Sygehus Syd i Aalborg, hvor han blev undersøgt for eventuelle kvæstelser i hovedet. Johan Nielsen fortæller, at de første meldinger tyder på, at den 14-årige dreng ikke har pådraget sig nogle kvæstelser. Politiet vil nu overveje, om den 43-årige mand skal sigtes for ikke at overholde sin vigepligt.
En 43-årig bilist overholdte ikke sin ubetingede vigepligt, da han kørte ind i en 14-årig cyklist i Hobro onsdag morgen.